
          ОБЩИНСКИ  СЪВЕТ – ЧЕРНООЧЕНЕ, ОБЛАСТ  КЪРДЖАЛИ
    Р  Е  Ш  Е  Н  И  Е  №17
                                     от 24.11.2015 година       
        Общинския съвет,  на основание чл.21, ал.2, във връзка с чл.21,  ал.1, т.11 от ЗМСМА, чл.124а, ал.1  от Закона за устройство на територията, във връзка с  чл.29, ал.1 и ал.3 от Закона за опазване на земеделските земи, и приети Предпроектни проучвания за канализация с пречиствателна станция на с.Габрово, общ.Черноочене, разрешава изработването на:   

1. Подробен устройствен план-План за застрояване /ПУП-ПЗ/ на поземлен имот 021034 по КВС на з-ще с.Габрово, общ.Черноочене,стопанисван от общината /т.н. остатъчен фонд/,с пречиствателна станция за отпадни води /ПСОВ/ от канализацията на с.Габрово.

2.  Подробен устройствен план - Парцеларен план /ПУП-ПП/ на трасето на довеждащия до пречиствателната станция канализационен клон от урбанизираната територия на с.Габрово до площадката за ПСОВ, преминаващо през земеделски земи.

3.  Подробен устройствен план - Парцеларен план / ПУП - ПП/ на трасето  за  водоснабдяване  на пречиствателната станция за отпадните води от канализацията на с.Габрово с питейна вода, преминаващо през земеделски земи.

4.  Подробен устройствен план - Парцеларен план / ПУП - ПП/ за трасето  на кабелна линия за ел. захранване на бъдещата пречиствателна станция за отпадните води от канализацията на с.Габрово, преминаващо през земеделски земи. 

      В гласуването участваха 17 общински съветници, от които 17 гласа “За”, „Против” и “Въздържал се” – няма. 

ПРЕДСЕДАТЕЛ НА ОбС:           
      /БЕДРИЕ  ГАЗИЮМЕР/
